נחתם הסכם סחר חופשי בין פנמה לישראל

שר הכלכלה והתעשייה, אלי כהן, ושר המסחר והתעשייה, אוגוסטו ארוסמנה מורנו, חתמו בתאריך 17.05.18 על הסכם לאזור סחר חופשי בין מדינת ישראל לבין הרפובליקה של פנמה.

החתימה התקיימה במעמד ראשי המדינות, ראש הממשלה, מר בנימין נתניהו ונשיא פנמה, מר חואן קרלוס וארלה.

על פי משרד הכלכלה, הסכם אזור סחר חופשי בין המדינות, יביא לביטול מחסומים בפני סחר ויעניק גישה מועדפת לכל צד ביצוא של מוצרים ושירותים לשוק של הצד השני.  בנוסף, קובע ההסכם כללים מועילים וברורים על מנת לטפח סביבה נוחה לסחר ולהשקעות בין שני הצדדים, לקידום פיתוח כלכלי ולהגברת שיתוף הפעולה הכלכלי.